O‘zbekistonda o‘tgan bir sutka ichida yana 395 kishida koronavirus aniqlandi. Qurbonlar soni ikki nafarga ko‘paydi

O‘zbekistonda 11-may kuni yana 395 kishida koronavirus infeksiyasi tasdiqlandi, deb xabar berdi Sog‘liqni saqlash vazirligi matbuot xizmati. Bu ko‘rsatkich 10-may kuni 313 nafarni, 9-may kuni 362 nafarni tashkil etgandi.
Yangi kasallanish holatlarining
koronavirusga chalingan bemorlar bilan muloqotda bo‘lgani sababli namuna olingan fuqarolar orasida aniqlangan. Shunday qilib, mamlakatda koronavirusga chalingani rasman tan olinganlar soni 95 467 nafarga yetdi.
Vazirlikning qo‘shimcha qilishicha, Qoraqalpog‘istonda 10 nafar, Buxoroda 7 nafar, Namanganda 6 nafar, Samarqandda 78 nafar, Sirdaryoda 13 nafar, Farg‘onada 5 nafar, Xorazmda 4 nafar, Toshkent viloyatida 48 nafar, Toshkent shahrida 141 nafar bemor tuzalib, kasallikdan sog‘ayganlar jami 90 976 nafarga yetdi va sog‘ayish ko‘rsatkichi 95 foizga tushdi.
Shuningdek, 2 nafar koronavirusga chalingan bemor vafot etib, kasallikdan vafot etganlar soni 666 nafarni tashkil qilmoqda. Ayni paytda tibbiyot muassasalarida 3825 nafar bemor davolanyapti.
Avvalroq Samarqand shahridagi barcha ta’lim muassasalariga joriy etilgan karantin yana 14 kunga uzaytirilgani, O‘zbekistondan Hindiston va Turkiyaga amalga oshiriladigan aviaqatnovlar uchun vaqtinchalik cheklovlar o‘rnatilgani to‘g‘risida xabar berilgandi.
 O‘zbekistonda o‘tgan bir sutka ichida yana 60 mingdan ortiq kishi koronavirusga qarshi emlandi